— У любой справе павінна быць каманда аднадумцаў. У нас склалася згуртаванае ядро прафесіяналаў, якія маюць пэўны вопыт і працоўны стаж. Дбаем і пра замену маладымі кадрамі. Нядаўна дырэктарам птушкафабрыкі прызначылі выпускніка Віцебскай дзяржаўнай ветэрынарнай акадэміі Уладзіміра Міхайлавіча Мітроня. Галоўным аграномам стаў выпускнік Беларускай дзяржаўнай сельскагаспадарчай акадэміі Аляксандр Аляксандравіч Шаманаў. Клапоцімся пра замену спецыялістаў і кіраўнікоў структурных падраздзяленняў. Абкатваем маладую змену ў працы. На час водпускаў яны замяняюць галоўных спецыялістаў.